สวัสดีค่ะ คือหนูมีประจำเดือนของรอบเดือนที่แล้ว วันที่ 23 พ.ค มีเพศสัมพันธ์กับแฟนวันที่ 26 ยังมีประจำเดือนอยู่นะคะ ใส่ถุงยางแต่ถุงยางหลุด เลยกินยาคุมฉุกเฉินทันทีหลังมีเพศสัมพันธ์ หลังกินยาคุมประจำเดือนก็หายเลยค่ะ หลังจากนั้นไม่มีเพศสัมพันธ์อีกเลย มาถึงวันที่ 23 ม.น ประจำเดือนก็ยังไม่มา จนถึง 2 ก.ค ตอนนี้ประจำเดือนคลาดเคลื่อนมา 10 แล้วค่ะ อาการเหมือนประจำเดือนจะมาแต่ไม่มาสักที มีอาการปวดท้องน้อยซีกซ้ายลามไปถึงอวัยวะเพศ เป็นไข้ ลองใช้ที่ตรวจครรภ์แล้วขึ้นขีดเดียว เสี่ยงท้องไหมคะ หรือเสี่ยงเป็นโรคอะไรไหมคะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ในกรณีนี้คงต้องดูว่ายาคุมฉุกเฉินที่กินนั้นได้กินภายใน 72 ชั่วโมงหลังมีเพศสัมพันธ์และกินอย่างถูกต้องตามฉลากระบุไว้หรือไม่ด้วยชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องได้สังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์ ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะ